Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 170/14/8806	Košice, 11.4.2014
EEČ : 2-65-127-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
-menovaný ako povinný v dobe od začiatku mesiaca november 2013 do konca mesiaca február 2014 zanedbával svoju vyživovaciu povinnosť voči maloletému XXXXX, nar. XXXXX, ktorý bol zverený do výchovy matky XXXXX, nar. XXXXX, trvale bytom XXXXX, Záhradná 26/41, na základe rozsudku Okresného súdu Košice-okolie zo dňa 16.05.2012, číslo konania 9 P 218/2011, ktorý nadobudol  právoplatnosť a stal sa vykonateľným dňa 21.08.2012, kde mu bolo ustanovené prispievať výživné na maloletého Patrika  mesačne sumou rovnajúcou sa 30 % životného minima na jedno nezaopatrené dieťa, čo v súčasnosti činí 26,64 €, a to vždy do 15-teho dňa v mesiaci vopred k rukám matky XXXXX, čím mu takto vznikol dlh na výživnom vo výške 106,58 €,

lebo zanikla trestnosť činu

Odôvodnenie:
Uznesením povereného príslušníka OO PZ Kysak,  sp. zn. ORP-280/KY-KS-2014 zo dňa 11.03.2014 bolo vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona na tom skutkovom základe ako je uvedené vo výrokovej časti tohto uznesenia. 

	V priebehu konania bol vypočutý obvinený XXXXX, ktorý dňa 01.04.2014 pri výsluchu uviedol, že vyživovaciu povinnosť si splnil a doložil aj potvrdenie o zaplatení výživného.

	Túto skutočnosť potvrdila aj XXXXX dňa 07.04.2014 pri výsluchu, ktorá uviedla, že obvinený si splnil svoju vyživovaciu povinnosť.

	Podľa § 215 ods. 1 písm. h/Trestného poriadku prokurátor zastaví trestné stíhanie ak zanikne trestnosť činu.

	Podľa § 86 písm. a/Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa § 207 ak trestný čin nemal trvalé nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.
		
	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor